Diari Oficial de la Generalitat Valenciana


Sumari del DOGV 9961, del 21-10-2024 (2024/10406)

RESOLUCIÓ de 10 d’octubre de 2024, de la Presidència, per la qual es proveïx pel sistema de lliure designació el lloc 30532, cap del Servici Territorial de Prevenció de Riscos Laborals i Benestar Laboral, anunciat en la convocatòria número 120/2024, de 10 de juliol de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10145

CVE
:   WEXB-X-2548-55458

Data del document
:   10-10-2024

Organisme emissor
:   Institut Valencià de Seguretat i Salut en el Treball

Tipus de document
:   Resolució

Vista la Resolució de 10 de juliol de 2024 (DOGV 9891, 12.07.2024), de la Direcció General de Funció Pública, per la qual es convoca la provisió pel sistema de lliure designació d’un lloc de treball vacant de naturalesa funcionarial en l’Institut Valencià de Seguretat i Salut en el Treball, convocatòria número 120/2024.

Vist l'informe preceptiu i vinculant emés en data 30 de juliol de 2024 per la Direcció General de Funció Pública, relatiu al compliment dels requisits de participació per part de les persones sol·licitants interessades per a la provisió corresponent en esta convocatòria.

Vist l'informe fiscal de conformitat de la Intervenció Delegada en esta conselleria.

Avaluats els expedients presentats per les persones aspirants al lloc.

Es considera que per al lloc 30087, cap del Servici Territorial de Prevenció de Riscos Laborals i Benestar Laboral, adscrit al Centre Territorial d'Alacant de l'Institut Valencià de Seguretat i Salut en el Treball, la candidata idònia és Elena Tascón Bernabéu.

L’esmentada candidata complix tots els requisits exigits en la convocatòria, i queden acreditats i tinguts en compte els coneixements, l’experiència i les habilitats al·legades per esta, els quals es corresponen íntegrament amb les exigides per al lloc a cobrir, destacant la seua extensa experiència laboral en l'àmbit de prevenció de riscos laborals i en la seguretat i salut en el treball tant en l'àmbit privat com en la funció pública des que en 2007 va ingressar en el Servici de Prevenció de la Generalitat, on presta els seus servicis ininterrompudament fins a l'actualitat en l'àmbit de la seguretat i salut en el treball.

La candidata presenta una àmplia formació tant en el camp de la prevenció de riscos laborals i la salut laboral com en àmbits transversals del coneixement en matèries de funció pública. Així mateix, té una àmplia experiència en la docència del personal empleat públic a través de l'IVAP, així com en cursos oferits per l’INVASSAT i en la Universitat d'Alacant, on ha sigut docent en diversos màsters universitaris, cursos i seminaris sobre prevenció de riscos laborals i salut laboral i participat en investigacions en este mateix camp amb diverses publicacions sobre aquest tema en revistes especialitzades.

De conformitat amb el que es disposa en l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; en els articles 110 i 115 de la Llei 4/2021, de 16 d'abril, de la Generalitat, de la funció pública valenciana; en els articles 58 a 64 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en l’article 8 de la Llei 2/2004, de 28 de maig, de creació de l’INVASSAT,

RESOLC

*Primer*

Nomenar Elena Tascón Bernabéu, amb NRP \*\*\*1175\*\*\*, funcionària de carrera del grup A1, cap del Servici Territorial Prevenció de Riscos Laborals i Benestar Laboral, lloc de treball número 30631, grup A1, complement de destinació nivell 28 i complement específic E050.

*Segon*

El cessament en els actuals llocs de treball es produirà d'ofici el dia de la publicació d'esta resolució en el *Diari Oficial de la Generalitat Valenciana*.

La presa de possessió en les noves destinacions s'efectuarà l'endemà d'esta publicació.

Contra esta resolució, que posa fi a la via administrativa, s'hi podrà interposar un recurs contenciós administratiu en el termini de dos mesos comptats a partir de l'endemà de la publicació, davant dels jutjats contenciosos administratius de València o del domicili del demandant, a elecció d'este.

Abans d'acudir a l'esmentada via judicial, es podrà recórrer contra esta resolució potestativament en reposició, davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació.

Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions pública, i en els articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.

  

València, 10 d'octubre de 2024

José Antonio Rovira Jover

President